钦定古今图书集成/明伦汇编/闺媛典/第249卷 > 熊应祺妻彭氏
## 钦定古今图书集成/明伦汇编/闺媛典/第249卷 > 熊应祺妻彭氏

按《德安府志》：“彭氏，安陆熊应祺妻。夫亡，氏年二十六，
哀毁不食，几无生理。时翁姑俱卧病，翁士弘故荔浦
令，宦橐萧然，家徒壁立，药饵𫗴粥之须俱缺。彭不得
已强起，以衣珥付质库，而身亲床第，以事二人。旦夕
掩泣，呜咽不敢啼。未三月，翁姑相继殁，子征骥、征麟
俱在抱，独营两丧，惨苦万状，垢面毁容，躬自操作。哺”
骥麟成立，历三十八年如一日。年六十六卒，有司表
其门。